Diari Oficial de la Generalitat Valenciana


Sumari del DOGV 3968, del 28-03-2001 (2001/2756)

ORDRE de 20 de març de 2001, de la Conselleria de Medi Ambient, per la qual es regulen mesures extraordinàries per a la prevenció d'incendis forestals des del 12 d'abril fins al 16 d'abril de 2001, ambdós inclosos, i els dies 21 d'abril, 22 d'abril i 23 d'abril de 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/03/20/(1)/dof/vci/html**

### Dades del document

Número de DOGV
:   3968

Data del DOGV
:   28-03-2001

Secció del DOGV
:   I. DISPOSICIONS GENERALS

Número del document
:   2001/2756


Data del document
:   20-03-2001

Organisme emissor
:   Conselleria de Medi Ambient

Tipus de document
:   Ordre

Descriptors 

:   * lluita contra incendis

ORDRE de 20 de març de 2001, de la Conselleria de Medi Ambient, per la qual es regulen mesures extraordinàries per a la prevenció d'incendis forestals des del 12 d'abril fins al 16 d'abril de 2001, ambdós inclosos, i els dies 21 d'abril, 22 d'abril i 23 d'abril de 2001. [2001/X2756]
  
Atès que tradicionalment en les dates anteriors es concentra un gran nombre de visitants en les masses forestals de la Comunitat Valenciana, sent a més un període en què s'incrementen altres activitats susceptibles d'augmentar el risc d'incendi forestal.
  
Donada la major incidència d'incendis forestals que s'ha produït històricament en aquest període. A la vista de la situació descrita, i d'acord amb el que disposa la Llei 3/1993, de 9 de desembre, de la Generalitat Valenciana, Forestal de la Comunitat Valenciana, i el seu Reglament aprovat per Decret 18/1995, del Govern Valencià, de data 16 de maig de 1995,
  
ORDENE
  
Article 1
  
Per al període comprés entre el 12 i el 16 d'abril de 2001, aquestos dos inclosos, i els dies 21, 22 i 23 d'abril de 2001, i amb base en l'article 145.2 del Reglament del la Llei 3/1993, Forestal de la Comunitat Valenciana, aprovat pel Decret 18/1995, del Govern Valencià, de data 16 de maig de 1995, queden prohibides com a mesura precautòria general en els terrenys forestals, en els adjacents o amb una proximitat menor a 500 metres d'aquells, les accions o activitats següents:
  
a) La crema de marges de cultius o de restes agrícoles o forestals.
  
b) La crema de canyars, canyissars o matolls lligada a algun tipus d'aprofitament ramader, cinegètic o de qualsevol altre tipus.
  
c) Operacions de destil·lació de plantes aromàtiques.
  
Article 2
  
En aquells plans locals de crema aprovats amb anterioritat a la data d'entrada en vigor de la present ordre, queden en suspens les accions o activitats enumerades en l'article anterior, que per als dies previstos en el citat article, puguen contemplar dits plans locals de crema.
  
DISPOSICIONS FINALS
  
Primera
  
Les infraccions a les normes i prohibicions contingudes en aquesta ordre, se sancionaran d'acord amb el que estableix la Llei Forestal de la Comunitat Valenciana.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 20 de març de 2001
  
El conseller de Medi Ambient,


Còpia Permalink ELI